Abdullah Hatifi
Abdullah Hatifi, 1440/1450-1520/1532, persisk digter med sæde i Herat, nevø til en anden digter, den berømte Jami. Kun en del af Hatifis digtning er bevaret, nemlig fem masnavier, dobbeltrimede digte, kærlighedshistorierne Leyla va Majnun (Leyla og Majnun) og Shirin va Khosrow, de didaktiske Syv Panoramaer, den historiske Bogen om Timur, som giver et lidet flatterende billede af Timur Lenks erobringstogter, samt den ikke fuldendte Majestætiske Sejre, tilegnet safaviden shah Ismail 1. af Persien.